১৮৯৯ ও ১৯০০ সালে অল-রাউন্ডার হিসেবে শীর্ষস্থানে আরোহণ করেন। ৩১ জুলাই, ১৮৯৯ তারিখে মন্টি নোবেলের বলে বর্তমান লর্ডস প্যাভিলিয়নের বাইরে বল পাঠিয়ে দেন।

ট্রটকে তার সময়কালে বৈশ্বিকভাবে সেরা অল-রাউন্ডার হিসেবে মনে করা হয়। বলের ভিন্নতার কারণে একজন ব্যাটসম্যান খুব কমই দ্বিতীয়বার একই ধরনের বলের মুখোমুখি হবার সুযোগ লাভ করতে পারতেন। সচরাচর ব্যবহৃত ব্যাটের তুলনায় আধা পাউন্ড বেশি ওজনের ৩ পাউন্ডের ব্যাট নিয়ে মাঠে নামতেন তিনি। প্রায়শই তার শক্তিশালী আঘাতের কারণে মিডলসেক্সের জয়ে সহায়তা করতেন।

ট্রট তার সামর্থ্য উজাড় করে দিতেন। ফিল্ডিংয়ের সময় তিনি বাউন্ডারি সীমানায় অবস্থান করতেন। এরফলে দর্শকদের সাথে তার নৈকট্যপূর্ণ সম্পর্ক গড়ে উঠে ও জনপ্রিয়তার তুঙ্গে আরোহণ করেন। ১৯০৭ সালে আর্থিক সুবিধা গ্রহণের খেলা আয়োজন করা হয়। ঐ খেলায় চার বলে চার উইকেট নেন তিনি। পরবর্তীতে ইনিংসের শেষদিকে আবারও হ্যাট্রিকের স্বাদ গ্রহণ করেন। খুব দ্রুত খেলা শেষ হয়ে যাবার ফলে প্রত্যাশা অনুযায়ী তেমন অর্থ তহবিলে জমা পড়েনি। এ প্রসঙ্গান্তরে মন্তব্য করেন যে, তিনি নিজেকে আস্তাকুড়ে নিক্ষেপ করেছেন।

ব্যক্তিগত জীবন
প্রারম্ভিক জীবন
খেলোয়াড়ী জীবন
কাউন্টি ক্রিকেট